Hei, denne artikkelen er over ett år gammel og kan inneholde utdatert informasjon

(Dagbladet): Norge er ett av de landene i verden hvor det er billigst å kjøpe mat, hvor den er lettest tilgjengelig og hvor matsikkerheten er størst.

Blant 105 av verdens land kommer Norge helt opp på tredjeplass når landene har blitt rangert etter kriterier som kvalitet, sikkerhet, pris og tilgjengelighet. Bare USA og Danmark slår Norge i rangeringen.

Global matsikkerhet Det kommer fram i en ny rapport fra Economist Intelligence Unit (EIU), som de har kalt «Global food security index 2012».



Les rapporten her (krever registrering)!

En kombinasjon av høye inntekter og at lave andeler av inntektene benyttes til innkjøp av mat, plasserer disse landene på toppen av listen. I tillegg bruker disse landene mest penger på landbruksforskning og teknologisk utvikling.

Scorer lavt på næringsrik mat Samtidig scorer Norge langt lavere når det gjelder næringsrikt mat. Mens norsk mat er billigere, mer tilgjengelig og sikrere, mangler ofte føden sentrale næringsstoffer. Etter å ha sett på andelen sporstoffer i norsk næringsinntak kommer Norge helt ned på 14. plass.

Sporstoffer er biologiske stoffer og mineraler som er livsviktige for kroppen, og som forekommer i ytterst små mengder i levende organismer. For mennesker er særlig kobber, sink, kobolt, krom, selen og molybden uunnværlige sporstoffer.

Økte matpriser Globalt står matsikkerheten overfor enorme utfordringer, skriver EIU. De siste ti åra har de globale matprisene økt dobbelt så mye som inflasjonen.

Dette har ført millioner ut i fattigdom i en tid hvor man har ønsket å bekjempe nettopp fattigdommen, skriver EIU.

OVERVEKT: Overvekt er et økende problem. Hvis overvektsøkningen i USA forsetter å øke like mye som den gjorde i 2009, vil 103 millioner mennesker være overvektige i USA innen 2018. Foto: TORE SANDBERG/DAGBLADET Vis mer

Ekstreme prisøkninger på hvete, mais, soyabønner og ris har gjort ting enda verre, uroet markeder og skadet både produsenter og konsumenter.

Verdensbanken har estimert at den formidable prisøkningen i 2008 presset 44 millioner mennesker under fattigdomsgrensa, de fleste av dem i fattige land.

Matopprør Matopprørene, som rammet mer enn to dusin land i 2008, var det mest synlige tegnet på denne trenden, men EIU mener at prisøkningen på lengre sikt kan gi enda større konsekvenser: kronisk matusikkerhet.

Verden er i dag rikere og har bedre tilgang på mat enn vi hadde for 50 år siden, men disse framskrittene er nå truet. EIU viser til at verdensbefolkningen øker og at den er forventet å bli mer enn ni milliarder innen 2050.

FNs organisasjon for ernæring og landbruk sier at matproduksjonen må øke med 50 til 70 prosent innen 2050 for å møte den økte etterspørselen.

Kjøper mer kjøtt Samtidig bruker konsumenter fra de nye økonomiene mer og mer av deres inntekter på kjøtt og ferdigprodusert mat — noe som øker etterspørselen og gjør det enda vanskeligere å produsere nok.

I tillegg truer ekstremvær avlingene, og manglende investeringer svekker jordbrukseffektiviteten.

RIKERE, MENN FLERE: Verden er i dag rikere og har bedre tilgang på mat enn vi hadde for 50 år siden, men disse framskrittene er nå truet. EIU viser til at verdensbefolkningen øker og at den er forventet å bli mer enn ni milliarder innen 2050. Vis mer

Ifølge FNs organisasjon for ernæring og landbruk trenger en gjennomsnittlig voksen 2300 kalorier hver dag for å leve et sunt og aktivt liv.

I USA, som har topplassen på indeksen, er det daglig inntaket av mat tilsvarende 3748 kalorier hver dag. Bare i Australia får de mer kalorier, der fortærer den gjennomsnittlige voksne australieren 3819 kalorier hver dag.

103 millioner overvektige Bare mennesker som bor i afrikanske land sør for Sahara får mindre kalorier enn hva FN har satt som minstemål. Ifølge EIU får i gjennomsnitt voksne mennesker i høyinntekstlandene 1000 flere kalorier hver dag enn de trenger. I de fattige afrikanske landene får de i gjennomsnittet 100 færre kalorier enn det de trenger.

EIU viser også at helseproblemer er økende blant de rike landene. I Storbritannia har forskere estimert at feilnæring og relaterte sykdommer koster 7.3 milliarder pund årlig.

Overvekt er også et økende problem. Hvis overvektsøkningen i USA forsetter å øke like mye som den gjorde i 2009, vil 103 millioner mennesker være overvektige i USA innen 2018.

BØR SPISE MER GRØNNSAKER: Samtidig scorer Norge langt lavere når det gjelder næringsrikt mat. Mens norsk mat er billigere, mer tilgjengelig og sikrere, mangler ofte føden sentrale næringsstoffer. Etter å ha sett på andelen sporstoffer i norsk næringsinntak kommer Norge helt ned på 14. plass. Foto. DAGBLADET Vis mer